turjo4nis/wikipedia-bn-dump-20250701 huggingface dataset:
ঈদগাহ

ঈদগাহ (‎) হলো খোলা আকাশের নিচে ঈদুল ফিতর এবং ঈদুল আযহার নামাজ পড়ার ময়দান। বছরের অন্যান্য সময়ে এই জায়গায় নামাজ পড়া হয় না। সুন্নত অনুযায়ী ঈদের দিন সকালে মুসলমানগণ পরিষ্কার পরিচ্ছন্ন হয়ে, পারতপক্ষে নতুন পোশাক পরে ঈদগাহে জমায়েত হয়। যদিও ঈদগাহ একটি হিন্দুস্তানি শব্দ, বিশ্বের অন্যান্য অংশে ঈদের নামাজ পরার জন্য যেকোনো খোলা স্থানকে বুঝানোর ক্ষেত্রে এ শব্দ ব্যবহৃত হয়ে থাকে, যেহেতু ইসলামী পরিভাষায় এর কোন নির্দিষ্ট আরবি শব্দ নেই।

শরীয়তে তাৎপর্য 

ঈদগাহে নামাজ আদায়ের ব্যাপারে শরীয়তের কিছু সুস্পষ্ট বিধান আছে।
 মসজিদের ঈদের নামাজ পড়লে হবে কিন্ত্য ঈদগাহে নামাজ পড়া হচ্ছে সুন্নত।
 সুন্নত অনুসারে, শহরে ঈদের নামাজ পড়ার চেয়ে শহরের বাইরে উন্মুক্ত আকাশের নিচে খোলা মাঠে ঈদের নামাজ পড়া উত্তম এবং পূণ্যের কাজ
 ঈদের মাঠে জমায়েত হওয়ার মাধ্যমে সৌহাদ্য, সম্প্রীতি এবং ভ্রাতৃত্তবোধ বৃদ্ধি পায়। সেজন্য অনেকগুলো ছোট ঈদগাহের তুলনায় সম্ভাব্য বড় ঈদগাহ তৈরী করা উচিত।
 ঈদগাহে ঈদের নামাজ পড়া সুন্নতে মুয়াক্কাদা। কিন্তু ইসলামী চিন্তাবিদগণ মত প্রকাশ করেন যদি ঈদগাহের দূরত্ব অনেক বেশি হয় অথবা কেউ বৃদ্ধ বা অসুস্থ থাকেন তাহলে নিকটস্থ মসজিদে ঈদের নামাজ পড়তে পারবেন।

বাংলাদেশের উল্লেখযোগ্য ঈদগাহ

শোলাকিয়া ঈদগাহ 

কিশোরগঞ্জ জেলা শহরের পূর্ব প্রান্তে অবস্থিত বাংলাদেশ তথা উপমহাদেশের সর্ববৃহৎ ও ঐতিহ্যবাহী শোলাকিয়া ঈদগাহ ময়দান। প্রতিবছর এ ময়দানে ঈদ-উল-ফিতর ও ঈদুল আজহার নামাজের জামাত অনুষ্ঠিত হয়। কালের স্রোতে শোলাকিয়া ঈদগাহ ময়দানটি পরিণত হয়ে উঠেছে একটি ঐতিহাসিক স্থানে। বাংলাদেশের সর্ববৃহৎ ঈদের জামাত অনুষ্ঠিত হয় এখানে। এ ময়দানের বিশাল জামাত গৌরবান্বিত ও ঐতিহ্যবাহী করেছে কিশোরগঞ্জকে। বর্তমানে এখানে একসঙ্গে তিন লক্ষাধিক মুসল্লি জামাতে নামাজ আদায় করেন। নামাজ শুরুর আগে শর্টগানের ফাঁকা গুলির শব্দে সবাইকে নামাজের প্রস্তুতি নেওয়ার জন্য সঙ্কেত দেওয়া হয়। কিশোরগঞ্জ শহরের পূর্বে নরসুন্দা নদীর তীরে এর অবস্থান।

মুঘল ঈদগাহ 

ঢাকার ধানমন্ডি থানায় অবস্থিত ধানমন্ডি শাহী ঈদগাহ বা মুঘল ঈদগাহ। এটি বাংলাদেশ প্রত্নতত্ত্ব অধিদপ্তর কর্তৃক তালিকাভুক্ত একটি প্রত্নতাত্ত্বিক স্থাপনা। ১৬৪০ খ্রিষ্টাব্দে বাংলার সুবাদার সম্রাট শাহজাহানের পুত্র শাহ সুজার প্রধান অমাত্য নীর আবুল কাসেম ধানমন্ডির শাহী ঈদগাহ প্রতিষ্ঠা করেন।

শাহী ঈদগাহ 

সিলেট শহরের উত্তর সীমায় শাহী ঈদগাহ বা সিলেট শাহী ঈদগাহ মাঠের অবস্থান। বাংলাদেশের প্রাচীনতম ঐতিহাসিক স্থাপনা সমুহের মধ্যে ১৭০০ সালের প্রথম দিকে নির্মিত সিলেটের শাহী ঈদগাহকে গণ্য করা হয়।

তথ্যসূত্র 

 
ঈদ
ইসলামি পরিভাষা
উৎসব
ইসলামি সংস্কৃতি
নামাজ
ইসলামি স্থাপত্য উপাদান
ইতিকাফ

ইত্তিকাফ হল মুসলিমদের একটি ধর্মীয় চর্চা, যেখানে একজন মুসলিম তার নিজস্ব ইচ্ছানুযায়ী এক বা একাধিক দিন নিকটবর্তী মসজিদে দিনানিপাত করেন| রমজান মাসে এতেকাফ করা ফরজে কেফায়া। অর্থাৎ এলাকার পক্ষ থেকে কিছু সংখ্যক লোক আদায় করলেই হয়ে যাবে। রমজান মাসে এর বিশেষ গুরুত্ব রয়েছে, বিশেষত রমজানের শেষ দশ দিনের জন্য। অনেক মসজিদেই মুসলমানরা রমযান মাসের শেষ দশ দিনে ইতিকাফে থাকে। বাংলাদেশে সর্ববৃহৎ ইতিকাফের আসর আয়োজিত হয় জামিয়া ইসলামিয়া ওবাইদিয়া নানুপুরে।

প্রকারভেদ 
সুন্নাত ইতিকাফ : রমজানের শেষ দশকের ইতিকাফ। অর্থাৎ ২০ রমজানের সূর্য ডোবার আগ মুহূর্ত থেকে শাওয়াল মাসের চাঁদ ওঠা পর্যন্ত মসজিদে ইতিকাফ করা। এ ধরনের ইতিকাফকে সুন্নাতে মুয়াক্কাদায়ে কিফায়া বলা হয়। গ্রাম বা মহল্লাবাসীর পক্ষে কোনো এক বা একাধিক ব্যক্তি এই ইতিকাফ করলে সবার পক্ষ থেকে তা আদায় হয়ে যাবে।

ওয়াজিব ইতিকাফ : নজর বা মানতের ইতিকাফ ওয়াজিব। যেমন কেউ বলল যে, আমার অমুক কাজ সমাধা হলে আমি এত দিন ইতিকাফ করব অথবা কোনো কাজের শর্ত উল্লেখ না করেই বলল, আমি এত দিন অবশ্যই ইতিকাফ করব। যত দিন শর্ত করা হবে তত দিন ইতিকাফ করা ওয়াজিব। ওয়াজিব ইতিকাফের জন্য রোজা রাখা শর্ত। সুন্নাত ইতিকাফ ভঙ্গ করলে তা পালন করা ওয়াজিব হয়ে যায়।

নফল ইতিকাফ : সাধারণভাবে যেকোনো সময় ইতিকাফ করা নফল। এর কোনো দিন কিংবা সময়ের পরিমাপ নেই। অল্প সময়ের জন্যও ইতিকাফ করা যেতে পারে। এ জন্য মসজিদে প্রবেশের আগে ইতিকাফের নিয়ত করে প্রবেশ করা ভালো।

ইতিকাফের উদ্দেশ্য : ইতিকাফের প্রধান উদ্দেশ্য হচ্ছে লাইলাতুল কদর প্রাপ্তির মাধ্যমে আল্লাহর একান্ত সান্নিধ্য লাভ। ইতিকাফের উদ্দেশ্য সম্পর্কে ইবনুল কাইয়্যেম বলেছেন, ‘আল্লাহর প্রতি মন নিবিষ্ট করা, তাঁর সাথে নির্জনে বাস করা এবং স্রষ্টার উদ্দেশ্যে সৃষ্টি থেকে দূরে অবস্থান করা, যাতে তার চিন্তা ও ভালোবাসা মনে স্থান করে নিতে পারে।’

আরও দেখুন 
 রমযান

তথ্যসূত্র

বহিঃসংযোগ 
 ইতিকাফ বাংলাদেশ প্রতিদিন, ৬ জুন ২০১৮, প্রথম পৃষ্ঠা, কলাম ১।
 Itikaf (اعتكاف)

রমজান
ইসলামি প্রথা
আরবি শব্দ ও বাক্যাংশ
ইসলামি পরিভাষা
মুবাহালা

ঈদুল মুবাহিলা মুসলমানদের মুবাহিলা বিতর্ক অনুষ্ঠান স্মরণের দিন। মুবাহিলার ঘটনা সংঘটিত হয় হিজরী সনের ৯ম মাস জিলহজ্ব মাসের ২৪ তারিখে। এই দিনে নজরান শহরের কিছু খ্রিস্টান পণ্ডিত ইসলামের নবী মুহাম্মদের সংগে বিতর্ক করে। নজরান শহরের ১৪ জন খ্রিস্টান পণ্ডিতের সাথে মুহাম্মাদের বিতর্ক শুরু হয়। বিতর্কের বিষয় ইসলামের সত্যতা। উভয় পক্ষে যুক্তি তর্ক চলতে থাকে। মদিনার বাইরে একটি মাঠে তর্ক অনুষ্ঠান চলতে থাকে। খ্রিষ্টান প্রধান ও পণ্ডিতগণ পদ অনুযায়ী একপাশে দাঁড়িয়েছেন। অন্যপাশে আলী, ফাতেমা, হাসান এবং হুসেন একত্রে দাঁড়িয়ে আছেন। খ্রিস্টানগণ তর্কে হেরে গিয়ে জিজিয়া কর দিতে সম্মত হন। মুহাম্মদে পক্ষে আলী খ্রিস্টানদের সঙ্গে একটি শান্তি চুক্তিতে সই করেন।

তথ্যসূত্র

বহিঃসংযোগ
Read the exegesis of this verse in Tafseer al-Mizan.
Eid-e-Mubahila
Mubahila Islamic Literature
The Event of Mubahila @ islamicthought.co.uk
The Event of Mubahila @ sibtayn.com

ইসলামি পরিভাষা
রবার্ট জোসেফ ব্যারো

রবার্ট জোসেফ ব্যারো একজন মার্কিন ক্লাসিক্যাল সামষ্টিক অর্থনীতিবিদ এবং হার্ভার্ড বিশ্ববিদ্যালয় এর অর্থনীতির পল এম ওয়ারবার্গ অধ্যাপক। রবার্ট লুকাস এবং টমাস জন সার্জেন্ট এর পাশাপাশি তাঁকেও নিউ ক্লাসিক্যাল সামষ্টিক অর্থনীতির একজন প্রতিষ্ঠাতা মনে করা হয়। তিনি বর্তমানে স্ট্যানফোর্ড বিশ্ববিদ্যালয় এর হুভার ইন্সটিটিউশনের একজন জ্যেষ্ঠ ফেলো।

জীবনী
ব্যারো ক্যালিফোর্নিয়া ইনস্টিটিউট অফ টেকনোলজি থেকে ১৯৬৫ সালে পদার্থবিজ্ঞানে বিএস ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ১৯৭০ সালে অর্থনীতিতে পিএইচডি ডিগ্রি অর্জন করেন। ব্যারো ১৯৬৮ সালে ব্রাউন বিশ্ববিদ্যালয় এ অর্থনীতির সহকারী অধ্যাপক হিসেবে যোগদান করেন এবং ১৯৭২ সালে সহযোগী অধ্যাপক পদে উন্নীত হন। ১৯৭২ থেকে ১৯৭৩ সাল পর্যন্ত শিকাগো বিশ্ববিদ্যালয় এ ভিজিটিং সহযোগী অধ্যাপক, ১৯৭৩ থেকে ১৯৭৫ সাল পর্যন্ত সহযোগী অধ্যাপক হিসেবে কর্মরত ছিলেন। তিনি রোচেস্টার বিশ্ববিদ্যালয় এ ১৯৭৫ থেকে ১৯৭৮ সাল পর্যন্ত অধ্যাপক হিসেবে কর্মরত ছিলেন এবং ১৯৭৮ থেকে ১৯৮২ সাল পর্যন্ত জন মুনরো প্রফেসর অব ইকোনমিক্স হিসেবে কর্মরত ছিলেন। তিনি ১৯৮২ থেকে ১৯৮৪ সাল পর্যন্ত শিকাগো বিশ্ববিদ্যালয় এ অর্থনীতির অধ্যাপক হিসেবে কর্মরত ছিলেন। ১৯৮৪ থেকে ১৯৮৭ সাল পর্যন্ত রোচেস্টার বিশ্ববিদ্যালয় এর ডিস্টিংগুইশড প্রফেসর অব আর্টস অ্যান্ড সায়েন্স হিসেবে এবং গ্র্যাজুয়েট স্কুল অব ম্যানেজমেন্ট এর অধ্যাপক হিসেবে কর্মরত ছিলেন। তিনি ১৯৮৭ থেকে ১৯৯৫ সাল পর্যন্ত হার্ভার্ড বিশ্ববিদ্যালয় এর অধ্যাপক, ১৯৯৫ থেকে ২০০৪ সাল পর্যন্ত হার্ভার্ড বিশ্ববিদ্যালয় এর রবার্ট সি ওয়াগোনার অধ্যাপক এবং ২০০৪ সাল থেকে পল এম ওয়ারবার্গ অধ্যাপক হিসেবে কর্মরত।

তথ্যসূত্র

ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
হার্ভার্ড বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের শিক্ষক
রোচেস্টার বিশ্ববিদ্যালয়ের শিক্ষক
শিকাগো বিশ্ববিদ্যালয়ের শিক্ষক
২০শ শতাব্দীর মার্কিন অর্থনীতিবিদ
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
১৯৪৪-এ জন্ম
জীবিত ব্যক্তি
২১শ শতাব্দীর মার্কিন অর্থনীতিবিদ
২০০৮ গ্রীষ্মকালীন অলিম্পিকে মল্লক্রীড়া - মহিলাদের বর্শা নিক্ষেপ

২০০৮ অলিম্পিক গেমসে মহিলাদের বর্শা ছোঁড়া প্রতিযোগিতা আগস্টের ১৯ থেকে ২১ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে। 

যোগ্যতানির্ণায়ক মাপকাঠি ছিল (A মান) এবং  (B মান)। 

প্রথম ছোঁড়ায় মারিয়া আবাকুমোভা এগিয়ে ছিলেন। তার ছোঁড়া দূরত্বের ৩ মিটারের মধ্যে নিকটতম প্রতিদ্বন্দ্বী ছিলেন বারবোরা স্পটাকোভা। আবাকুমোভা তার চতুর্থ নিক্ষেপে আরও দূরে (৭০.৭৮ মিটার) ছোঁড়েন। কিন্তু স্পটাকোভা তার শেষ ছোঁড়ায় যাবতীয় প্রতিযোগিতা শেষ করে দেন ৭১.৪২ মিটার ছুঁড়ে।

সময়তালিকা 
সমস্ত সময় চীন প্রমাণ সময় (UTC+8)

রেকর্ড 
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।

ফলাফল

যোগ্যতানির্ণায়ক পর্ব 
ন্যূনতম যোগ্যতার মাপকাঠি: ন্যূনতম ৬১.৫০ মিটার (Q) বা সেরা ১২জন (q) ফাইনালে যাবে।

ফাইনাল

তথ্যসূত্র 

২০০৮ গ্রীষ্মকালীন অলিম্পিকে মল্লক্রীড়া
অলিম্পিকে বর্শা ছোঁড়া
বোঝেনা সে বোঝেনা (টেলিভিশন ধারাবাহিক)

বোঝেনা সে বোঝেনা স্টার জলসায় সম্প্রচারিত জনপ্রিয় টিভি ধারাবাহিক। এই ধারাবাহিকে অভিনয় করেছেন যশ দাশগুপ্ত, মধুমিতা সরকার সহ আরো অনেকে। হিন্দি ধারাবাহিক ইস পেয়ার কো কেয়া নাম দু ধারাবাহিকের পুনঃনির্মাণ এটি। বাংলা ভাষার এই ধারাবাহিকটি ভারতের পাশাপাশি বাংলাদেশেও ব্যাপক জনপ্রিয় হয়। বোঝেনা সে বোঝেনা টেলিভিশনে প্রিমিয়ারের দিন ধারাবাহিকটি সবচেয়ে বেশি দেখা টেলিভিশন ধারাবাহিক হিসাবে স্থান পেয়েছে। ২৮ মার্চ ২০২০ থেকে স্টার জলসায় 'জলসা ক্লাসিক' নামক ব্লকে এটি আবারো সম্প্রচারিত হচ্ছে।

কাহিনী 
"পাখি" একটি সরল, হাসিখুশি, সংসারী মেয়ে। সে তার পরিবারকে খুবই ভালোবাসে। "অরণ্য সিংহ রায়" একজন ব্যবসায়ী। সে ভালোবাসায় বিশ্বাস করে না। তবে সে তার "অনু" দিদিকে খুব ভালোবাসে। ঘটনাচক্রে অরণ্য'র ভাইয়ের সাথে পাখি'র বোনের বিয়ে হয়। এর সূত্র ধরে অরণ্য আর পাখির মধ্যে বিয়ে হয়। তাদের মধ্যে সমস্যা সৃষ্টি করার চেষ্টা করে অনু দির বর কৃষ্ণেন্দু ও অরণ্য এর পুরোনো বান্ধবী পামেলা। কারণ কৃষ্ণেন্দু পাখিকে আর পামেলা অরণ্যকে পছন্দ করে। তবে পাখি আর অরণ্য সব বাধা পেরিয়ে একে অপরকে প্রচণ্ড ভালবাসতে শুরু করে। তারা পুনর্বিবাহের সিদ্ধান্ত নেয়। কিন্তু বিয়ের সময় অরণ্য'র গায়ে গুলি লাগে।

ছয় মাস পর

অরণ্যকে হারিয়ে পাখি মানসিক ভারসাম্য হারায়। তাকে চিকিৎসার জন্য উদয়গড়  নিয়ে যাওয়া হয়। সেখানে সে তার অরণ্যর মতো একজনকে খুঁজে পায় যে নিজেকে রাধে  বলে পরিচয় দেয়। কিন্তু পরে প্রমাণ হয় রাধেই অরণ্য আর কৃষ্ণেন্দু তাকে মারার পরিকল্পনা করে তা সবার সামনে প্রমাণ করার জন্য এই পরিচয় প্রকাশ করে। অরণ্যকে বিজলী বাঁচিয়েছিল বলে সে অরণ্যকে পাখির কাছ থেকে ছিনিয়ে নিতে চায়। কিন্তু অরণ্য বিজলীর সব চেষ্টা বৃথা করে দেয় এবং অরণ্যকে পাখির কাছ থেকে কেউ আলাদা করতে পারবে না বলে বাড়ি থেকে বের করে দেয়। রাজ নামে নতুন একজন তাদের মধ্যে সমস্যা শুরু করে। আসলে সে অরণ্যর সৎ ভাই। সে অরণ্যর মাকে লুকিয়ে রেখেছিল, কারণ সে মনে করত তার জন্যই সে তার বাবার অবৈধ সন্তান বলে পরিচিতি পায়। কিন্তু পরে সে তার ভুল বুঝতে পারে।  এতে অরণ্যর মা বা অরণ্যর কোনো দোষ নেই, তাই সে পাখিকে ও অরণ্যর মাকে অরণ্যর কাছে ফিরিয়ে দেয়।

অভিনয়ে

প্রধান

বিশেষ উপস্থিতি

প্রতিক্রিয়া 
টেলিভিশনে প্রিমিয়ারের দিন সিরিয়ালটি সবচেয়ে বেশি দেখা টেলিভিশন সিরিয়াল হিসাবে স্থান পেয়েছে। এটি পরে ১১.০ টিআরপি পায়।  এই সিরিয়ালটি টেলি সম্ম‌ান অ্যাওয়ার্ডস (২০১৫) এ ১০ টি পুরস্কার পেয়েছে।

সঙ্গীত 
এই ধারাবাহিকের সংগীত পরিচালনা করেছেন ইন্দ্রদীপ দাশগুপ্ত। এই টাইটেল ট্র্যাক গেয়েছেন অরিজিৎ সিং ও মধুরা ভট্টাচার্য।

পুরস্কারসমূহ
টেলি সম্মান ২০১৪ 
সেরা জুটি - পাখি ও অরণ্য
জনপ্রিয় অভিনেতা - অরণ্য
জনপ্রিয় অভিনেত্রী - পাখি

সমালোচনা 
জনপ্রিয় এ ধারাবাহিক এবং এর মূল অভিনেত্রী পাখি চরিত্রটি ভারতের পাশাপাশি বাংলাদেশেও ব্যাপক জনপ্রিয় হয়। পরবর্তীতে, ২০১৪ সালের ঈদুল ফিতরে "পাখি ড্রেস" কিনতে না পারার অভিমানবশত বাংলাদেশের চাঁপাইনবাবগঞ্জে ও গাইবান্ধায় দুইজন কিশোরী আত্মহত্যা করে।

বহিঃসংযোগ 
 অফিশিয়াল ইউটিউব পোর্টাল

তথ্যসূত্র 

স্টার জলসার মৌলিক অনুষ্ঠান
২০১৬-এ সমাপ্ত ভারতীয় টেলিভিশন ধারাবাহিক
২০১৩-এ অভিষিক্ত ভারতীয় টেলিভিশন ধারাবাহিক
ভারতে বাংলা ভাষার টেলিভিশন অনুষ্ঠান
২০১৪ নেদারল্যান্ডস ক্রিকেট দলের স্কটল্যান্ড সফর

নেদারল্যান্ডস জাতীয় ক্রিকেট দল পূর্ব-নির্ধারিত সময়সূচী মোতাবেক স্কটল্যান্ড সফর করে। জুলাই, ২০১৪ সালে স্কটল্যান্ডে অনুষ্ঠিত খেলায় দলটি স্কটল্যান্ড দলের বিপক্ষে তিনটি লিস্ট এ ক্রিকেটে অংশ নেয়। এ সিরিজটি ১-১ ড্র হয়। এরপূর্বে দল দুইটি মে-জুন, ২০১৪ সালে নর্থ সী প্রো ২০ ও  নর্থ সী প্রো ৫০ ওভারের সীমিত ওভারের প্রতিযোগিতায় অবতীর্ণ হয়েছিল। এ সফরের প্রধান উদ্দেশ্য হচ্ছে স্কটল্যান্ড দলের ২০১৫ সালের বিশ্বকাপ ক্রিকেট প্রতিযোগিতায় দলের সদস্য নির্বাচন করা।

দলের সদস্য

অন্যান্য একদিনের সিরিজ

১ম অন্যান্য একদিন

২য় অন্যান্য একদিন

৩য় অন্যান্য একদিন

তথ্যসূত্র

বহিঃসংযোগ 
 Series at CricInfo

২০১৪-এ আন্তর্জাতিক ক্রিকেট প্রতিযোগিতা
২০১৪-এ স্কটিশ ক্রিকেট
২০১৪-এ ডাচ ক্রিকেট
২০১৪-এ স্কটল্যান্ডীয় ক্রিকেট
২০১৪-এ ক্রিকেট
অলিম্পিকে বাংলাদেশের পতাকা বাহকগণের তালিকা

এই তালিকাটি পতাকা বাহকগণের যারা অলিম্পিকে বাংলাদেশের প্রতিনিধিত্ব করেছেন।

পতাকা বাহকগণ অলিম্পিক গেমসের উদ্বোধনী অনুষ্ঠানে বাংলাদেশের জাতীয় পতাকা বহন করেন।

আরও দেখুন 
 অলিম্পিকে বাংলাদেশ

তথ্যসূত্র 

অলিম্পিকে বাংলাদেশ
বাংলাদেশ
বাংলাদেশী ক্রীড়াবিদদের তালিকা
২০১১ মহিলা ক্রিকেট বিশ্বকাপ বাছাইপর্ব

২০১১ মহিলা ক্রিকেট বিশ্বকাপ বাছাইপর্ব দশ দলের একটি টুর্নামেট যা নভেম্বর ২০১১ সালে বাংলাদেশে অনুষ্ঠিত হয়। এই বাছাইপর্বের শীর্ষ চারটি দল ২০১৩ মহিলা ক্রিকেট বিশ্বকাপ-এ অংশ নেয়। এছাড়াও, শ্রীলঙ্কা ও ওয়েস্ট ইন্ডিজ ব্যতীত শীর্ষ দুটি দল, ২০১২ আইসিসি মহিলা বিশ্ব টুয়েন্টি২০'র জন্য যোগ্যতা অর্জন করে।

প্রথম রাউন্ড

গ্রুপ এ

গ্রুপ বি

নকআউট রাউন্ড

কোয়াটার ফাইনাল

সেমিফাইনাল

ফাইনাল

শ্রেণিবিন্যাস রাউন্ড

৯ম স্থান

৫ম–৮ম স্থান প্লে-অফ

৭ম স্থান প্লে-অফ

৫ম স্থান প্লে-অফ

৩য় স্থান প্লে-অফ

চূড়ান্ত অবস্থান

তথ্যসূত্র

মহিলা ক্রিকেট বিশ্বকাপ
২০১১-এ আন্তর্জাতিক ক্রিকেট প্রতিযোগিতা
২০১১-এ ক্রিকেট
২০১১-এ বাংলাদেশী ক্রীড়া
২০১১-এ বাংলাদেশী ক্রিকেট
২০১৩ মহিলা ক্রিকেট বিশ্বকাপ
বেত

বেত একপ্রকার সপুষ্পক উদ্ভিদ। এটি বাংলাদেশ, ভুটান, কম্বোডিয়া, লাওস, মায়ানমার, থাইল্যান্ড, ভিয়েতনাম, ভারত, জাভা ও সুমাত্রা অঞ্চলের উদ্ভিদ।

বৈজ্ঞানিক নাম
বেতগাছের বৈজ্ঞানিক নাম Calamus tenuis, যা 	Arecaceae পরিবারভুক্ত। আর আরো কয়েকটি বৈজ্ঞানিক নাম প্রচলিত আছে; যথা- 
 Calamus amarus Lour.
 Calamus heliotropium Buch.-Ham. ex Kunth
 Calamus horrens Blume
 Calamus royleanus Griff.
 Calamus stoloniferus Teijsm. & Binn.
 Palmijuncus amarus (Lour.) Kuntze
 Palmijuncus heliotropium (Buch.-Ham. ex Kunth) Kuntze
 Palmijuncus horrens (Blume) Kuntze
 Palmijuncus royleanus (Griff.) Kuntze
 Palmijuncus tenuis (Roxb.) Kuntze
 Rotang royleanus (Griff.) Baill.

আবাসস্থল

বেত ক্রান্তীয় ও উপক্রান্তীয় অঞ্চলের ভেজা ও জংলা নিচুভূমিতে ভাল জন্মে। এটি বর্তমানে আবাসন সংকটের জন্য বিপন্ন প্রজাতি।

বর্ণনা
বেতগাছ সাধারণত গ্রামের রাস্তার পাশে, বসতবাড়ির পেছনে, পতিত জমিতে ও বনে কিছুটা আর্দ্র জায়গায় জন্মে। কিছুদিনের মধ্যেই বেত ঘন হয়ে ঝাড়েও পরিণত হয়। বেতগাছ জঙ্গলাকীর্ন কাঁটাঝোপ আকারে দেখা যায়। বনের প্রাকৃতিক পরিবেশ ছাড়াও হাওরের কান্দাতে বেতগাছ জন্মে। চিরসবুজ এই উদ্ভিদটি পূর্ণবয়স্ক অবস্থায় ৪৫ থেকে ৫৫ ফুট এবং কখনো কখনো তার চেয়েও বেশি লম্বা হয়ে থাকে। বাংলাদেশে ছয় প্রজাতির বেতফল পাওয়া যায়। এদের কাণ্ড দেখতে চিকন, লম্বা, কাঁটাময় ও খুবই শক্ত এবং শাখাহীন। সরু ও নলাকার কাণ্ড প্রস্থে সাধারণত ৫-১৫ মিলিমিটার। প্রতিটি কাণ্ডের আগা থেকে নতুন পাতা বের হয় ও বেড়ে ওঠে। কাণ্ড বৃদ্ধির সঙ্গে সঙ্গে এর নিচের অংশ পোক্ত হতে থাকে। কোনো ধারককে ধরে রাখার জন্য কাঁটাযুক্ত ধারক লতা বের হয়। বেতে ফুল ধরার আগে গাছ থেকে একধরনের মিষ্টি ঘ্রাণ আসে। তখন মৌমাছি, পিঁপড়া, মাছি এই রস খেতে বেত গাছে ভিড় জমায়।

বেতফল
বেত গাছের ফলকে বেতফল, বেত্তুন, বেথুন, বেথুল, বেতগুলা, বেত্তুইন ইত্যাদি নামে ডাকা হয়। এই ফল গোলাকার বা একটু লম্বাটে গোলাকার, ছোট ও কষযুক্ত টকমিষ্টি। এর খোসা শক্ত হলেও ভেতরটা নরম। বীজ শক্ত। কাঁচা ফল সবুজ ও পাকলে সবুজাভ ঘিয়ে বা সাদা রঙের হয়। এটি থোকায় থোকায় ফলে। প্রতি থোকায় ২০০টি পর্যন্ত ফল হয়। বেতগাছে ফুল আসে অক্টোবর মাসে আর ফল পাকে মার্চ-এপ্রিল মাসে। এটি অপ্রচলিত ফল হলেও অনেকের কাছে খুবই প্রিয়।

ব্যবহার

শুকনো বেত দিয়ে বিভিন্ন হস্তশিল্প জাতীয় জিনিসপত্র তৈরি করা হয়, যেমন- চেয়ার, টেবিল, মোড়া, ডালা, কুলা, চাঙ্গারী, মুড়া, ঢুষি, হাতপাখা, চালোন, টোকা, গোলা, ডোল, ডুলা, আউড়ি, চাঁচ, ধামা, পাতি, বই রাখার তাক, সোফা, দোলনা, খাট, ঝুড়ি, টেবিলল্যাম্প, ল্যাম্পশেড ইত্যাদি। এটি গৃহনির্মাণ কাজেও ব্যবহার করা হয়, বিশেষ করে রেস্তরাঁ, ঘর বা অফিসের শৌখিন পার্টিশন হিসেবে এর ব্যাপক ব্যবহার হয়ে থাকে। এছাড়া লম্বা বেত ফালা করে নানা কিছু বাঁধার কাজেও ব্যবহার করা হয়। ফলের জন্য বেতের চাষ করা হয়না; বেতের প্রধান ব্যবহার হস্তশিল্প সামগ্রী তৈরির কাঁচামাল হিসেবে। তবে ফল খেতে সুস্বাদু ও অনেকেরই প্রিয়।

তথ্যসূত্র

উদ্ভিদ
বাংলাদেশের উদ্ভিদ
গাছ
ভারতীয় উপমহাদেশের উদ্ভিদ
সংকটাপন্ন উদ্ভিদ
বেতফল

বেত গাছের ফলকে বেতফল, বেত্তুন, বেথুন, বেথুল,বেতুল, বেতগুলা, বেতগুটি, বেত্তুইন ইত্যাদি নামে ডাকা হয়। বেতগাছের বৈজ্ঞানিক নাম Calamus tenuis, যা 	Arecaceae পরিবারভুক্ত। এটি বাংলাদেশ, ভুটান, কম্বোডিয়া, লাওস, মায়ানমার, থাইল্যান্ড, ভিয়েতনাম, ভারত, জাভা ও সুমাত্রা অঞ্চলের উদ্ভিদ।

বেতফল গোলাকার বা একটু লম্বাটে গোলাকার, ছোট ও কষযুক্ত টকমিষ্টি। এর খোসা শক্ত হলেও ভেতরটা নরম। বীজ শক্ত। কাঁচা ফল সবুজ ও পাকলে সবুজাভ ঘিয়ে বা সাদা রঙের হয়। এটি থোকায় থোকায় ফলে। প্রতি থোকায় ২০০টি পর্যন্ত ফল হয়। বেতগাছে ফুল আসে অক্টোবর মাসে আর ফল পাকে মার্চ-এপ্রিল মাসে। এটি অপ্রচলিত ফল হলেও অনেকের কাছে খুবই প্রিয়।

আবাসস্থল
বেত ক্রান্তীয় ও উপক্রান্তীয় অঞ্চলের ভেজা ও জংলা নিচুভূমিতে ভাল জন্মে। এটি বর্তমানে আবাসন সংকটের জন্য বিপন্ন প্রজাতি।

বেতগাছের বর্ণনা
বেতগাছ চিকন, লম্বা, কাঁটাময় ও খুবই শক্ত। এটি জঙ্গলাকীর্ন কাঁটাঝোপ আকারে জন্মে।

তথ্যসূত্র

বাংলাদেশের ফল
বাংলার ফল
ওলন্দাজ ভারত

ওলন্দাজ ভারত বলতে ভারতে উপমহাদেশে ওলন্দাজ ইস্ট ইন্ডিয়া কোম্পানির বসতি ও বাণিজ্যিক ঘাঁটিগুলোকে বোঝায়। এটি শুধু ভৌগোলিক সংজ্ঞা হিসেবে ব্যবহৃত হয়। ওলন্দাজ ভারত কখনও রাজনৈতিক কর্তৃপক্ষ হয়ে উঠতে পারেনি। তাছাড়া ওলন্দাজ ভারত ওলন্দাজ সিংহল, ওলন্দাজ করমণ্ডল গভর্নরেট, ওলন্দাজ মালাবার কমান্ডমেন্ট, ওলন্দাজ বাংলা ও ওলন্দাজ সুরাট ডিরেক্টরেটে বিভক্ত ছিল।

ওলন্দাজ ইন্ডিজ আর ওলন্দাজ ভারত এক নয়। ডাচ ইন্ডিজ দ্বারা ডাচ ইস্ট ইন্ডিজ (বর্তমান – ইন্দোনেশিয়া) ও ডাচ ওয়েস্ট ইন্ডিজ (বর্তমান সুরিনাম ও প্রাক্তন নেদারল্যান্ড এন্টিলেস) বোঝায়।

মানচিত্র

গ্যালারি

আরও দেখুন 
 ব্রিটিশ ভারত
 ডেনিশ ভারত
 ফরাসি ভারত
 ভারত-নেদারল্যান্ড সম্পর্ক
 পর্তুগিজ ভারত

তথসূত্র

বহিঃসংযোগ 
 Coins of Dutch India
 World Statesmen - India
 India, shores without end 

 
এশিয়ায় ইউরোপীয় উপনিবেশ
এশিয়ায় প্রাক্তন উপনিবেশ
১৮২৫-এ বিলুপ্ত
ম্খাস-গ্রুব-র্গ্যা-ম্ত্শো

ম্খাস-গ্রুব-র্গ্যা-ম্ত্শো (), (১লা নভেম্বর, ১৮৩৮ – ৩১শে জানুয়ারী, ১৮৫৬) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের একাদশ দলাই লামা ছিলেন।

জন্ম 
ম্খাস-গ্রুব-র্গ্যা-ম্ত্শো ১৮৩৮ খ্রিষ্টাব্দের ১লা নভেম্বর তিব্বতের খাম্স অঞ্চলে ম্গার-থাং () বৌদ্ধবিহারের নিকটে একটি ছোট শহরে জন্মগ্রহণ করেন। তার পিতার নাম ছিল ত্শে-দ্বাং-দোন-গ্রুব () এবং মাতার নাম ছিল গ্যুং-দ্রুং-বু-খ্রিদ ()।

দলাই লামা হিসেবে চিহ্নিতকরণ 
১৮৪১ খ্রিষ্টাব্দে ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো () নামক তিয়াত্তরতম দ্গা'-ল্দান-খ্রি-পা ম্খাস-গ্রুব-র্গ্যা-ম্ত্শোকে দশম দলাই লামার পুনর্জন্ম রূপে চিহ্নিত করেন এবং তাকে লাসা শহরে নিয়ে আসা হয়। চিং সরকারের পক্ষ থেকে গ্সের-বুম-স্ক্রুগ-পা () পদ্ধতির মাধ্যমে তাকে একাদশ দলাই লামা রূপে নিশ্চিত করা হয়। ১৮৪২ খ্রিষ্টাব্দে পাঁচ বছর বয়সে তাকে একাদশ দলাই লামা হিসেবে অধিষ্ঠিত করা হয়। ১৮৪৮ খ্রিষ্টাব্দে সপ্তম পাঞ্চেন লামা তাকে শিক্ষার্থীর শপথ প্রদান করেন।

গ্রীষ্মকালীন আবাসস্থল প্রতিষ্ঠা 
১৮৪৮ খ্রিষ্টাব্দে ম্খাস-গ্রুব-র্গ্যা-ম্ত্শোর পৃষ্ঠপোষকতায় নোরবুলিংকা প্রাসাদ চত্বরের মধ্যে দ্বু-গ্যাব-গ্জিম-ছুং () নামক একটি প্রাসাদভবন নির্মিত হয়। এই নতুন প্রাসাদ দলাই লামার গ্রীষ্মকালীন বাসস্থান হিসেবে তৈরী করা হয়। ১৮৪৯ খ্রিষ্টাব্দে ঝো'ই-স্তোন () উৎসবের সময় এই প্রাসাদের উদ্বোধন করা হয়। এই উৎসব একটি ভারতীয় বৌদ্ধ রীতির ওপর ভিত্তি করে শুরু হয়েছিল। এই রীতি অনুসারে, প্রতি বৌদ্ধ ভিক্ষুকে গ্রীষ্মকালীন সাধনার জন্য এক বাটি করে দুধ ও দই দান করা হত। পঞ্চম দলাই লামার আমলে এই রীতি একটি সামাজিক উৎসবে পরিণত হয়। ১৮৪৯ খ্রিষ্টাব্দে এই উৎসবের দিনেই নতুন প্রাসাদ ভবনের উদ্বোধন হওয়ায় এই দিনটি  গ্রীষ্মকালে দলাই লামার পোতালা প্রাসাদ থেকে নোরবুলিংকা প্রাসাদে যাত্রার দিন হিসেবেও অনুষ্ঠিত হতে থাকে।

শেষ জীবন 
ম্খাস-গ্রুব-র্গ্যা-ম্ত্শো সে-রা, দ্রেপুং এবং দ্গা'-ল্দান বৌদ্ধবিহার বিশ্ববিদ্যালয়ে শিক্ষালাভ করেন। 'জাম-দ্পাল-ত্শুল-খ্রিম্স () নামক বাহাত্তরতম দ্গা'-ল্দান-খ্রি-পা, ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান () নামক নবম র্তা-ত্শাগ-র্জে-দ্রুং () প্রভৃতি বিখ্যাত লামারা তার শিক্ষক হিসেবে দায়িত্ব গ্রহণ করেন। ১৮৫৪ খ্রিষ্টাব্দে চিং সম্রাট দাওগুয়াং তাকে তিব্বতের শাসনক্ষমতা গ্রহণের জন্য নির্দেশ দেন, কিন্তু ১৮৫৬ খ্রিষ্টাব্দের ৩১শে জানুয়ারী ম্খাস-গ্রুব-র্গ্যা-ম্ত্শো মৃত্যুবরণ করেন।

তথ্যসূত্র

আরো পড়ুন 

 Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, vol. 6, p. 357.
Maher, Derek. 2005. “The Eleventh Dalai Lama, Kedrup Gyatso.” In The Dalai Lamas: A Visual History. Martin Brauen, ed..  London: Serindia, pp. 133–134.
Mullin, Glenn H. (2001). The Fourteen Dalai Lamas: A Sacred Legacy of Reincarnation, pp. 361–367. Clear Light Publishers. Santa Fe, New Mexico. .

১৮৩৮-এ জন্ম
১৮৫৬-এ মৃত্যু
দলাই লামা
দালাই লামা
'ফ্রিন-লাস-র্গ্যা-ম্ত্শো (দ্বাদশ দলাই লামা)

'ফ্রিন-লাস-র্গ্যা-ম্ত্শো (), (২৬শে জানুয়ারী, ১৮৫৭ – ২৫শে এপ্রিল, ১৮৭৫) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের দ্বাদশ দলাই লামা ছিলেন।

জন্ম 
'ফ্রিন-লাস-র্গ্যা-ম্ত্শো ১৮৫৭ খ্রিষ্টাব্দের ২৬শে জানুয়ারি তিব্বতের 'ওল-খা-র্দ্জিং-ফ্যি () নামক স্থানে জন্মগ্রহণ করেন। তার পিতার নাম ছিল ফুন-ত্শোগ্স-ত্শে-দ্বাং () এবং মাতার নাম ছিল ত্শে-রিং-গ্যু-স্গ্রোন ()। তার জ্যৈষ্ঠ ভ্রাতার নাম ছিল য়ে-শেস-নোর-বু ()।

দলাই লামা হিসেবে চিহ্নিতকরণ 
একাদশ দলাই লামার পুনর্জন্ম রূপে যে তিনটি শিশুকে প্রার্থী হিসেবে বিবেচনা করা হয়, তাদের মধ্যে একজন ছিলেন 'ফ্রিন-লাস-র্গ্যা-ম্ত্শো। এই তিনটি শিশুকে লাসা শহরে নিয়ে আসা হয় এবং চিং সরকারের পক্ষ থেকে গ্সের-বুম-স্ক্রুগ-পা () পদ্ধতির মাধ্যমে 'ফ্রিন-লাস-র্গ্যা-ম্ত্শোকে দ্বাদশ দলাই লামা রূপে নিশ্চিত করা হয়। ১৮৬০ খ্রিষ্টাব্দে তাকে দ্বাদশ দলাই লামা হিসেবে আনুষ্ঠানিক ভাবে অধিষ্ঠিত করা হয়।

পরবর্তী জীবন 
১৮৬৪ খ্রিষ্টাব্দে তার শিক্ষক ব্লো-ব্জাং-ম্খ্যেন-রাব-দ্বাং-ফ্যুগ () নামক ছিয়াত্তরতম দ্গা'-ল্দান-খ্রি-পা তাকে শিক্ষার্থীর শপথ প্রদান করেন। তিনি সে-রা, দ্রেপুং এবং দ্গা'-ল্দান বৌদ্ধবিহার বিশ্ববিদ্যালয়ে শিক্ষালাভ করেন। ১৮৭৩ খ্রিষ্টাব্দে তিনি তিব্বতের শাসনক্ষমতা গ্রহণ করেন। এই কাজে ব্যাম্স-পা-র্গ্যা-ম্ত্শো () নামক তৃতীয় ফুর-ল্চোগ () উপাধিধারী বৌদ্ধ লামা তার সহায়ক হন। ১৮৭৫ খ্রিষ্টাব্দের ২৫শে এপ্রিল মাত্র আঠারো বছর বয়সে 'ফ্রিন-লাস-র্গ্যা-ম্ত্শো পোতালা প্রাসাদে মৃত্যুবরণ করেন।

তথ্যসূত্র

আরো পড়ুন 

 Maher, Derek. 2005. “The Twelfth Dalai Lama, Trinle Gyatso.” In The Dalai Lamas: A Visual History. Martin Brauen, ed. London: Serindia, pp. 134–135.
 Mullin, Glenn H. (2001). The Fourteen Dalai Lamas: A Sacred Legacy of Reincarnation, pp. 367–375. Clear Light Publishers. Santa Fe, New Mexico. .

১৮৫৭-এ জন্ম
১৮৭৫-এ মৃত্যু
দলাই লামা
দালাই লামা
আবদুল্লাহ ইবনে রাওয়াহা

আবদুল্লাহ ইবনে রাওয়াহা (রাঃ) ছিলেন রাসুলুল্লাহ (সা.)-এর একজন বিখ্যাত সাহাবী, যিনি ইসলামের জন্য জীবন উৎসর্গ করেন। তিনি একজন প্রতিভাবান কবিও ছিলেন এবং তার কবিতার মাধ্যমে মুসলমানদের উজ্জীবিত করতেন। তিনি ইসলামের প্রথম যুগে গুরুত্বপূর্ণ সামরিক অভিযানে অংশগ্রহণ করেন এবং যুদ্ধক্ষেত্রে বীরত্ব প্রদর্শন করেন।

জীবনী 
আবদুল্লাহ ইবনে রাওয়াহা (রাঃ) ইয়াসরিবে (বর্তমান মদিনা) জন্মগ্রহণ করেন। তিনি আনসারদের খাজরাজ গোত্রের সদস্য ছিলেন এবং ইসলাম গ্রহণের পর রাসুলুল্লাহ (সা.)-এর অন্যতম ঘনিষ্ঠ সাহাবীতে পরিণত হন। তিনি দ্বিতীয় আকাবা সন্ধির অন্যতম প্রতিনিধি ছিলেন এবং ইসলামের প্রচারে গুরুত্বপূর্ণ ভূমিকা রাখেন।

কবিতা ও ভাষণ 
আবদুল্লাহ ইবনে রাওয়াহা ছিলেন একজন চমৎকার কবি। তিনি যুদ্ধক্ষেত্রে মুসলমানদের উজ্জীবিত করার জন্য কবিতা আবৃত্তি করতেন। তার কবিতাগুলো রাসুলুল্লাহ (সা.) এবং ইসলামের মহত্ব বর্ণনা করত। নবী (সা.) তার কবিতাকে উৎসাহিত করতেন এবং বলতেন, "তার কথাগুলো শত্রুদের বিরুদ্ধে তলোয়ারের চেয়েও শক্তিশালী।"

সামরিক অভিযানে অংশগ্রহণ 
আবদুল্লাহ ইবনে রাওয়াহা (রাঃ) বহু গুরুত্বপূর্ণ সামরিক অভিযানে অংশগ্রহণ করেন, যার মধ্যে উল্লেখযোগ্য হলো:
 **বদর যুদ্ধ**: ইসলামের প্রথম গুরুত্বপূর্ণ যুদ্ধে তিনি সাহসিকতার পরিচয় দেন।
 **উহুদ যুদ্ধ**: এই যুদ্ধে তিনি মুসলমানদের উজ্জীবিত করতে গুরুত্বপূর্ণ ভূমিকা রাখেন।
 **খন্দক যুদ্ধ**: কুরাইশদের বিরুদ্ধে তিনি প্রতিরোধ গড়ে তুলতে সহায়তা করেন।
 **মুতাহ যুদ্ধ**: এই যুদ্ধে তিনি ইসলামের সেনাবাহিনীর তৃতীয় প্রধান সেনাপতি হিসেবে দায়িত্ব পালন করেন এবং যুদ্ধক্ষেত্রে শাহাদাত বরণ করেন।

শাহাদাত 
৬২৯ খ্রিস্টাব্দে মুতাহ যুদ্ধে আবদুল্লাহ ইবনে রাওয়াহা (রাঃ) বাইজেন্টাইন বাহিনীর বিরুদ্ধে লড়াই করতে গিয়ে শাহাদাত বরণ করেন। তিনি ইসলামের প্রথম সেনাপতিদের একজন হিসেবে ইতিহাসে স্মরণীয় হয়ে আছেন। তার মৃত্যু মুসলমানদের জন্য এক বিরাট শূন্যতা সৃষ্টি করেছিল।

তথ্যসূত্র

বহিঃসংযোগ 
 Sunnah.com - Hadith Collection
 Encyclopaedia Britannica

বিভাগ:আরব ইতিহাস
বিভাগ:সাহাবী
বিভাগ:ইসলামের ইতিহাস
আনসার সাহাবা (ইসলাম)

আন্সার ( ) একটি ইসলামী পরিভাষা যা দ্বারা হিজরতের পর মুহাম্মদ ও মুহাজিরুনদেরকে সাহায্য করা মদিনার মুসলিমদের বোঝানো হয়। আন্সাররা মূলত দুটি গোত্রের লোক ছিলেন(এই দুটি গোত্র একত্রে বানু ক্বায়লাহ্ গোত্র বলা হয়ে থাকে)। এগুলো হল বানু আউস ও বানু খাযরাজ।

তালিকা 

নিম্নে কতিপয় আন্সার সাহাবীদের নাম দেয়া হল,

বানু খাযরাজ 
 উবাই ইবনে কাব
 আবু দুজানা
 আনাস ইবনে মালিক
 হাসসান ইবনে সাবিত
 আবু আইয়ুব আনসারি
 জায়েদ ইবনে আরকাম

বানু আউস 
 সাদ ইবনে মুয়াজ
 খুজাইমা ইবনে সাবিত
 বাশির ইবনে সাদ
 মুয়াজ ইবনে জাবাল

অগোত্রভুক্ত 
 আবু মাসুদ আল আনসারি
 আমর ইবনে মায়মুন
 রুফাইদা আল আসলামিয়া
 আসিম ইবনে সাবিত
 হুজায়ফা ইবনুল ইয়ামান
কাতাদাহ ইবনে নু'মান,তিনি বদরী সাহাবী ছিলেন।

আরও দেখুন 
 সাহাবী

তথ্যসূত্র 

সালাফ
আরব গোষ্ঠী
সাহাবা
আনসার
মদিনায় মুহাম্মাদ
ইসলামি পরিভাষা
মদিনার ব্যক্তি